**Változások az ERC (Európai Kutatási Tanács) pályázataiban - tájékoztató rendezvény az ELTE TTK-n**

**Időpont:** **2023. 09.06., 10:00 – 12:30**

**Helyszín:** **ELTE Lágymányosi Campus** (a pontos helyszínről a regisztráció lezárását követően küldünk tájékoztatást)

Az ELTE TTK az MTA Titkárság közreműködésével **2023. szeptember 6-án 10 és 13 óra között** tájékoztatót szervez a legkiválóbb európai kutatók kutatási ötleteit támogató Európai Kutatási Tanács (ERC) program pályázatairól. A rendezvény fókuszában a 2024-es munkaprogram fő változásai állnak (narratív szakmai önéletrajz bevezetése, bírálati panelszerkezet változásai, második fordulóba jutók számának változása stb.), amelyet az ERC program szakértői - Bőhm Gergely (elnöki titkárságvezető, ERC NCP, MTA) és Borvölgyi Katalin (EU vezető szakértő, ERC NCP, MTA) – ismertetnek.

Az [Európai Kutatási Tanács (European Research Council- ERC)](https://erc.europa.eu/about-erc/mission) az Európai Unió legnagyobb felfedező kutatásokat támogató pályázati rendszere, amely hosszútávú, vonzó finanszírozást nyújt az úttörő, magas kockázattal járó, de magas megtérülést is ígérő kutatások támogatására. Az ERC az alulról építkezés elvét követi (*bottom up* megközelítés), előre nem határoz meg prioritásokat és kutatási célokat, ezért a kutatók bármely tudományterületről nyújthatnak be pályázatot. A támogatások odaítélésének egyedüli feltétele a tudományos kiválóság.

Az ERC által a kutatásértékelés legfrissebb trendjeivel összhangban most bevezetett újítások a várakozások szerint kedvezőbb helyzetbe hozzák majd a kevésbé fejlett uniós tagállamok kutatóit, és a pályázók és a bírálók részéről is új megközelítést kívánnak meg.

|  |  |
| --- | --- |
| **Időpont** | **Program** |
| 09:40– 10:00 | **Regisztráció** |
| 10:00 – 10:05 | **Köszöntő** |
| 10:05 – 11:30 | **Újdonságok az ERC 2024. évi munkaprogramjában – a pályázás és az értékelés szabályai és folyamata**  *Bőhm Gergely, elnöki titkárságvezető, ERC Nemzeti Kapcsolattartó, MTA*  *Borvölgyi Katalin, EU vezető szakértő, ERC Nemzeti Kapcsolattartó, MTA* |
| 11:30 – 12:30 | Kérdések és válaszok |

**Kérjük, hogy részvételi szándékát az alábbi linken elérhető felületen 2023. szeptember 4-ig jelezze:**

<https://docs.google.com/forms/d/e/1FAIpQLSeVkYCktZg_XT52vT0VYiV-7dnwDcMV0KtPlziCg_0Xuaf79A/viewform?usp=sf_link>

A rendezvény kapcsán felmerülő kérdésekkel kapcsolatban forduljanak bizalommal Csuzdi Szonjához ([szonja.csuzdi@ttk.elte.hu](mailto:szonja.csuzdi@ttk.elte.hu); ) vagy Jeney Nórához ([nora.jeney@ttk.elte.hu](mailto:nora.jeney@ttk.elte.hu) ).